
Atbildes uz Pretendenta uzdotajiem jautājumiem par iepirkuma dokumentāciju:

1. Vai projekta ietvaros ir pieļaujams izveidot jaunu sociālo tīklu kontu (piemēram, TikTok), ja tas nav minēts tehniskajā specifikācijā, bet ir pamatoti nepieciešams projekta komunikācijas mērķu sasniegšanai?

Atbilde
Atbilstoši Atklāta konkursa nolikuma 1.pielikuma “Tehniskā specifikācija” III sadaļas “Darba uzdevums” 2.2. punktam “Sociālo mediju komunikācija”, pretendents var piedāvāt citas sociālo mediju attiecību aktivitātes pēc pretendenta ieskatiem, ja nepieciešamas saskaņā ar izvēlēto kampaņas koncepciju un taktiku. Tomēr vēršam uzmanību, ka Pasūtītājs neatbalsta un neakceptē “TikTok” lietotnes izmantošanu.
 
2. Vai tehniskajā specifikācijā noteiktās vairākas publikācijas nedēļā ir jānodrošina katrā sociālo tīklu platformā atsevišķi, vai arī kopumā visās platformās? Piemēram, vai nepieciešami divi ieraksti katrā no platformām (LinkedIn, Facebook, Instagram un X), vai arī pietiek ar diviem ierakstiem nedēļā visās platformās kopā?

Atbilde
Atbilstoši Atklāta konkursa nolikuma 1.pielikuma “Tehniskā specifikācija” III sadaļas “Darba uzdevums” 2.2. punktam “Sociālo mediju komunikācija”, Pretendentam jānodrošina ieraksti Pasūtītāja sociālajos medijos vairākas reizes nedēļā vismaz 4 nedēļu garumā. Vēlams, lai ieraksti būtu katrā sociālajā medijā, bet nav jāveido katram sociālajam medijam savs saturs, bet var izmantot vienu un to pašu saturu, pielāgojot katrai platformai.

3. Vai tehniskajā specifikācijā minētās īpašās komunikācijas aktivitātes ir obligāti īstenojamas tikai tajā norādītajos formātos, vai arī pretendents drīkst piedāvāt citus, radošus un līdzvērtīgus komunikācijas risinājumus, ja tie palīdz efektīvāk sasniegt projekta mērķus?

Atbilde
Pretendents var piedāvāt citas radošas un līdzvērtīgas komunikācijas aktivitātes, kas palīdz efektīvāk sasniegt projekta mērķus, tomēr jāņem vērā, ka piedāvājumā jābūt iekļautajiem pieredzes stāstiem, kā arī audiovizuālajiem materiāliem.

